Diari Oficial de la Generalitat Valenciana


Sumari del DOGV 7009, del 23-04-2013 (2013/3876)

RESOLUCIÓ de 12 d'abril de 2013, de la Direcció General d'Innovació, Ordenació i Política Lingüística, per la qual es determinen els centres docents de la Comunitat Valenciana que en el curs escolar 2013-2014 aplicaran l'Orde de 19 de maig de 2009, de la Conselleria d'Educació, per la qual s'establix l'organització, estructura i funcionament d'un programa experimental plurilingüe a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7009

Data del DOGV
:   23-04-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/3876


Data del document
:   12-04-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 12 d'abril de 2013, de la Direcció General d'Innovació, Ordenació i Política Lingüística, per la qual es determinen els centres docents de la Comunitat Valenciana que en el curs escolar 2013-2014 aplicaran l'Orde de 19 de maig de 2009, de la Conselleria d'Educació, per la qual s'establix l'organització, estructura i funcionament d'un programa experimental plurilingüe a la Comunitat Valenciana. [2013/3876]  
Per Orde de 19 de maig de 2009, de la Conselleria d'Educació (DOCV 6034, 12.06.2009), es va establir l'organització, estructura i funcionament d'un programa experimental plurilingüe per al curs escolar 2009-2010.  
Este programa pretén que els centres, des de la seua autonomia pedagògica, experimenten programes d'educació plurilingüe, i permet impartir una part de les àrees del currículum en llengua estrangera, sense que això supose modificació dels seus aspectes bàsics, regulats en el Reial Decret 1513/2006, de 7 de desembre, pel qual s'establixen les ensenyances mínimes d'Educació Primària, el Decret 111/2007, de 20 de juliol, del Consell, pel qual s'establix el currículum de l'Educació Primària, i el Decret 38/2008, de 28 de març, pel qual s'establix el currículum del segon cicle d'Educació Infantil a la Comunitat Valenciana.  
  
Després de l'aprovació de l'Orde de 19 de maig de 2009, han entrat en vigor altres normes que cal tindre en compte quant a les condicions d'aplicació de la dita orde. Concretament, el Reial Decret 1594/2011, de 4 de novembre, establix les especialitats docents del cos de mestres que exercisquen les seues funcions en les etapes d'Educació Infantil i d'Educació Primària regulades en la Llei Orgànica 2/2006, de 3 de maig, d'Educació. En les seues disposicions addicionals segona i tercera es regulen els nivells mínims de competència lingüística exigits als professors i professores que impartixen ensenyances en una llengua estrangera. D'altra banda, el Decret 127/2012, de 3 d'agost, del Consell, ha regulat el plurilingüisme en l'ensenyança no universitària a la Comunitat Valenciana.  
Per tot això, fent ús de l'autorització establida per la disposició final primera de l'Orde de 19 de maig de 2009, de la Conselleria d'Educació, i en virtut de les competències que li atribuïx el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, esta Direcció General d'Innovació, Ordenació i Política Lingüística resol:  
  
  
Primer. Autorització  
Autoritzar la continuació, per al curs 2013-2014, del programa regulat per l'Orde de 19 de maig de 2009, de la Conselleria d'Educació, en els centres educatius públics ubicats en l'àmbit territorial de la Comunitat Valenciana que s'especifiquen en l'annex de la present resolució.   
  
  
Segon. Desenrotllament del programa  
1. Els centres autoritzats desenrotllaran el programa previst en l'Orde de 19 de maig de 2009, per la qual s'establix el funcionament del programa, sense perjuí que les condicions d'aplicació quant a la seua organització, estructura i funcionament s'adeqüen per a respectar la normativa bàsica referent a la competència lingüística mínima exigida al professorat del centre que impartisca ensenyances d'Educació Infantil o àrees no lingüístiques d'Educació Primària en una llengua estrangera.  
  
2. Els dits centres actuaran com a centres de referència del plurilingüisme a la Comunitat Valenciana.  
  
Tercer. Efectes  
La present resolució produirà efectes l'endemà de la seua publicació en el Diari Oficial de la Comunitat Valenciana.  
  
València, 12 d'abril de 2013.- La directora general d'Innovació, Ordenació i Política Lingüística: Beatriz Gascó Enríquez.  
ANNEX ÚNIC  
Relació de centres autoritzats  
  
Codi Centre Localitat Província  
  
11250161 CEIP Costa Blanca Alacant Alacant  
13520767 CEIP Bautista Lledó Benidorm Alacant  
64564482 CEIP Sanchis Yago Castelló de la Plana Castelló   
18177097 CEIP José Soriano Ramos Vila-real Castelló  
49979906 CEIP Gloria Fuertes Alzira València  
59881602 CEIP Vil·la Romana Catarroja València